钦定古今图书集成/理学汇编/文学典/第043卷 > 封肃
## 钦定古今图书集成/理学汇编/文学典/第043卷 > 封肃

按《魏书文苑传》：“肃字元邕，渤海人，尚书回之兄子也。
早有文思，博涉经史，太傅崔光见而赏焉。位太学博
士，修起居注，兼廷尉监。为《还园赋》，其辞甚美。正光中，
京兆王西征，引为大行台郎中，委以书记。还除尚书
左中兵郎中，卒。肃性恭俭，不妄交游，惟与崔励、励从
兄鸿尤相亲善。所制文章多亡失，存者十馀卷。”